94/467/EY: Komission päätös, tehty 13 päivänä heinäkuuta 1994, terveystakeiden vahvistamisesta hevoseläinten kuljettamiseksi yhdestä kolmannesta maasta toiseen kolmanteen maahan neuvoston direktiivin 91/496/ETY 9 artiklan 1 kohdan c alakohdan mukaisesti (ETA:n kannalta merkityksellinen)



Virallinen lehti nro L 190 , 26/07/1994 s. 0028 - 0028

Suomenk. erityispainos Alue 3 Nide 59 s. 0159

Ruotsink. erityispainos Alue 3 Nide 59 s. 0159



KOMISSION PÄÄTÖS, tehty 13 päivänä heinäkuuta 1994, terveystakeiden vahvistamisesta hevoseläinten kuljettamiseksi yhdestä kolmannesta maasta toiseen kolmanteen maahan neuvoston direktiivin 91/496/ETY 9 artiklan 1 kohdan c alakohdan mukaisesti (ETA:n kannalta merkityksellinen) (94/467/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna päätöksellä 92/438/ETY(2), ja erityisesti sen 9 artiklan 1 kohdan c alakohdan, sekä katsoo, että direktiivin 91/496/ETY 9 artiklan 1 kohdan c alakohdan säännösten mukaisesti on vahvistettava terveystakeet eläinten kuljettamiseksi yhdestä kolmannesta maasta toiseen kolmanteen maahan; yhdestä kolmannesta maasta tulevien hevoseläinten siirrot toiseen kolmanteen maahan ovat aiheuttaneet tiettyjä ongelmia, päätöksellä 92/260/ETY(3), sellaisena kuin se on muutettuna päätöksellä 93/344/ETY(4), komissio on vahvistanut eläinten terveyttä koskevat vaatimukset ja eläinlääkärintodistukset rekisteröityjen hevosten väliaikaisessa maahantuonnissa; kyseiset vaatimukset antavat tarvittavat takeet yhteisön eläintautitilanteen huomioon ottaen; tämän vuoksi on yhdestä kolmannesta maasta tulevien hevoseläinten toiseen kolmanteen maahan tapahtuviin siirtoihin sovellettavien terveystakeiden osalta viitattava päätöksellä 92/260/ETY vahvistettuihin terveysvaatimuksiin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Yhdestä kolmannesta maasta tulevat ja toiseen kolmanteen maahan tarkoitetut hevoseläimet voivat olla lähtöisin ainoastaan päätöksen 92/260/ETY liitteessä I mainitusta kolmannesta maasta. 2 Edellä 1 kohdassa tarkoitettujen hevoseläinten mukaan on liitettävä todistus nimeltä "Kauttakuljetustodistus hevoseläinten kuljettamiseksi yhdestä kolmannesta maasta toiseen kolmanteen maahan". Mainittuun todistukseen on otettava lähtömaana olevaa kolmatta maata vastaavan, päätöksen 92/260/ETY liitteessä II esitetyn terveystodistuksen I, II ja III kohta. Siihen on lisättävä kohdat seuraavasti: ">KAAVION ALKU> IV Hevoseläimet ovat lähtöisin: (maa) ja niiden määräpaikka on: (maa) V Virkaeläinlääkärin leima ja allekirjoitus:>KAAVION LOOPU> " 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä heinäkuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 56 (2) EYVL N:o L 243, 25.8.1992, s. 27 (3) EYVL N:o L 130, 15.5.1992, s. 67 (4) EYVL N:o L 138, 9.6.1993, s. 11